હાઇ સિક્યોરિટી જેલના સત્તાધીશોના નાક નીચેથી ફરાર થનાર કેદી પ્રવીણ કલોલ જતો રહ્યો હોવાથી શંકાના આધારે તેનાં માતા આશાબહેને પ્રવીણનાં મિત્ર ચેતન ગઢવીનાં ત્યાં તપાસ કરી હતી. કલોલ ખાતે હોવાની જાણ થતાં તેઓએ ક્રાઇમ બ્રાન્ચના અધિકારીને ફોન કરી પ્રવીણને ક્રાઇમ બ્રાન્ચમાં હાજર કરશે તેમ કહ્યું હતું. રાત્રે પ્રવીણને લઇ તેઓ ક્રાઇમ બ્રાન્ચમાં હાજર થતાં પોલીસે તેની ધરપકડ કરી હતી.